
ROMÂNIA                                                                                                                                          
JUDEŢUL VRANCEA
CONSILIUL JUDEŢEAN

   HOTĂRÂREA nr. 219
     din 17 septembrie 2026

[bookmark: _Hlk164843320][bookmark: _Hlk164843017]privind: retragerea dreptului de administrare al Direcției Generale de Asistență Socială și Protecția Copilului Vrancea asupra unor corpuri de clădire din cadrul Centrului de Îngrijire și Asistență Măicănești, inventariate în domeniul public al județului Vrancea

Consiliul Județean Vrancea,
- văzând referatul Serviciului Administrare Patrimoniului  nr. 201/25769 din 03.09.2026 privind retragerea dreptului de administrare al Direcției Generale de Asistență Socială și Protecția Copilului Vrancea asupra unor corpuri de clădire din cadrul Centrului de Îngrijire și Asistență Măicănești, inventariate în domeniul public al județului Vrancea;
- ținând cont de:
- Hotărârea Consiliului Județean Vrancea nr. 29/31.03.2005 privind inventarierea în domeniul public al județului Vrancea a unor imobile din comuna Măicănești și comuna Jariștea și transmiterea în administrarea Direcției Generale de Asistență Socială și Protecția Copilului Vrancea a acestora;
- adresa Direcției Generale de Asistență Socială și Protecția Copilului Vrancea nr. 14918/26.08.2026 înregistrată la Consiliul Județean Vrancea sub nr.201/24972 din 26.08.2026;
- extrasul de carte funciară pentru informare nr. 62041 Măicănești;
- având în vedere prevederile art. 869 din  Legea nr. 287/2009 privind Codul civil, republicat, cu modificările și completările ulterioare;
-luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;  
- în baza art. 173 alin. (1) lit. f) din OUG nr. 57/2019 privind Codul administrativ, cu modificările și completările ulterioare;
- în temeiul art. 196 alin.(1) lit. a) din O.U.G nr. 57/2019 privind Codul Administrativ,  cu modificările și completările ulterioare;

                                         HOTĂRĂŞTE:
Art. 1 Retragerea dreptului de administrare al Direcției Generale de Asistență Socială și Protecția Copilului Vrancea asupra unor corpuri de clădire din cadrul Centrului de Îngrijire și Asistență Măicănești, inventariate în domeniul public al județului Vrancea, conform anexei nr. 1 care face parte din prezenta hotărâre.

Art. 2 Menținerea dreptului de administrare al Direcției Generale de Asistență Socială și Protecția Copilului Vrancea asupra unor corpuri de clădire din cadrul Centrului de Îngrijire și Asistență Măicănești, inventariate în domeniul public al județului Vrancea, conform anexei nr. 2 care face parte din prezenta hotărâre.

Art. 3  (1)Predarea-primirea corpurilor de clădire de la art. 1 se va face pe bază de protocol semnat de către Președintele Consiliului Județean Vrancea și directorul Direcției Generale de Asistență Socială și Protecția Copilului Vrancea, în termen de 30 de zile de la comunicarea prezentei hotărâri, la valoarea de inventar de la data predării.
(2) Până la data semnării protocolului, plata tuturor utilităților rămâne în sarcina Direcției Generale de Asistență Socială și Protecția Copilului Vrancea.

Art. 4 La data intrării în vigoare a prezentei, Hotărârea Consiliului Județean Vrancea nr. 29/31.03.2005 se modifică în mod corespunzător.

Art. 5 Prevederile prezentei hotărâri vor fi duse la îndeplinire de către Președintele Consiliului Județean Vrancea prin aparatul de specialitate și comunicate celor interesați de către secretarul general al județului prin Compartimentul Monitor Oficial Local din cadrul Serviciului Juridic.

                                                       Președintele
                                       Consiliului Județean Vrancea
Nicușor HALICI





           Contrasemnează,
Secretar general al județului
                                                                                                Raluca Dan














